
4. KÖNYVTÁRI ÉJSZAKA

2009. március 18. (szerda), este 19.30 – hajnali 2 óra

„Ég és Föld” találkozása az Egyetemi Könyvtárban!

Az Egyetemi Könyvtár idén már ötödik esztendejét tölti az új épületben. Örömmel tapasztaljuk, hogy a könyvtári Éjszaka az évek során olyan eseménnyé vált, amelyet az Egyetem és a Város polgárai számon tartanak és várnak. E várakozásnak is megfelelni kívánva kerestünk témát és címet idei rendezvényünknek, olyat, amely a korábbiakhoz hasonlóan kicsik és nagyok, laikusok és tudósok fantáziáját megmozgatja. Könyvtári Éjszakánk címe ebben az esztendőben: „Ég és Föld”, tervezett programjaink csillagászattal, földrajzzal, térképekkel, glóbuszokkal, felfedezésekkel és felfedezőkkel kapcsolatosak. 

2009. március 18-ának estéjén, 8 órakor, amikor a Könyvtár – hagyományainknak megfelelően – nem bezárja, hanem szélesebbre tárja kapuit minden érdeklődő előtt, ismét sok érdekességre és meglepetésre készülhet a látogató. 

Milyen programokkal várjuk a kései betérőket?

Az Egyetemi Könyvtár munkatársai örömmel és várakozással készülnek az esztendőnek e kitüntetett éjszakájára. Hisszük, hogy látogatóink újra arról győződnek meg: a könyvtárba jönni jó...

Tájékozódjon speciális honlapunkon: www.bibl.u-szeged.hu/ejszaka_2009/ !
A program késő éjszakáig tart, ezért vendégeinknek két bérelt busz áll majd rendelkezésére az épület előtt, amelyek két nagy körben, több leszállóhelyen megállva viszik haza a legkitartóbbakat!
Szegedi Tudományegyetem, Egyetemi Könyvtár Szeged, Ady tér 10.







